# Бункер Рой

Санджит Рой (ингл. Sanjit Roy), Бункер Рой булараҡ күберәк билдәле (ингл. Bunker Roy; 2 август 1945 йыл) — Һиндостан социаль эшҡыуары, менеджер, йәмәғәт эшмәкәре һәм педагог; Barefoot College ойоштороусы; спортсы, сквош буйынса 1965, 1968 һәм 1971 йылдарҙағы милли чемпионаттарҙа ҡатнашыусы.
2008 йылда профессор Ройҙы The Guardian планетаны ҡотҡара алған 50 эколог исемлегенә индерә. 2012 «Time» журналы Бункер Ройҙы планетаның 100 иң йоғонтоло кешеһе исемлегенә керетә.

# Бункер Рой
## Биографияһы

Санжит Рой 1945 йылдың 2 авгусында бөгөнгө Төньяҡ Бенг штатында урынлашҡан Бунпур ҡалаһында бай ғаиләлә тыуа.
1956—1962 йылдарҙа Һиндостандың баш ҡалаһындағы The Doon School мәктәбендә уҡый, ә 1962 йылдан башлап 1967 йылға тиклем Дели универститетында булған St. Stephen’s College колледжендә белем ала.
1967 йылда престиж белем алғас Һиндостандағы бер провинцияның йәшәүселәренә ҡойо төҙөү менән булыша башлай.
Ҡоролоҡҡа дусар булған 100 районда һыу сығанаҡтарын тикшергәс, 1972 йылда Тилонияла, һинд Раджастан сүллектәре араһында, The Social Work and Research Centre (SWRC) компанияһын Бункер Рой ойоштора, әле был компания Barefoot College (ингл. «ялан аяҡлылар өсөн колледж») исеме аҫтында билдәле.
Оҙаҡламай компания маҡсатын үҙгәрә, һәм төп акцент ауылдарҙы һыу менән тәьмин итеүҙән ауыл общиналарының мәсьәләләрен хәл итеүгә күсә, ауылдарҙы тотороҡло һәм үҙ аллы етешле эшләү. Компания шул ерҙәрҙә йәшәгән кешеләрҙе табибтар, уҡытыусылар, инженерҙар, дизайнерҙар, архитекторҙар һәм теш табибтары профессияларына өйрәтә башлай.
1983 йылда Рой Раджастан штатына истец булып сығыш яһай, шул буйынса Юғары суд социаль эшселәргә түләгәндә ҡатын-ҡыҙҙар дискриманацияһын юҡҡа сығара.
1984 йылда Һиндостандың яңы премьер-министры Раджив Ганди Бункер Ройҙы планлаштырыу комиссияһына консультант итеп саҡыра, уға дәүләттеке булмаған ойошмалар өсөн "тәртиптәр кодексы"н барлыҡҡа килтерергә кәңәш итә. Ул шулай уҡ хөкүмәт, айырым чиновниктар йә политик партиялар ярҙам иткән өҫтөнлөклө төркөмдәрҙе алға алып барыу өсөн ҡулланған инициативаларға ҡаршы сығыш яһай һәм уларҙы ҡәнәғәтләндермәгән ойошмаларҙы баҫтырырға.
2010 йылда Time Ройҙы 3 миллиондан артыҡ кешеләрҙе ҡояш энергетикаһы өлкәһендәге инженерҙар, уҡытыусылар, акушерҙар, туҡыусылар һәм табибтар профессияларына уҡытҡан кеше кеүек тәҡдим итә.
2011 йылда Бункер Рой TED конференцияһында «Ялан аяҡ йөрөүҙән файҙа алыу»(ингл. Learning from a barefoot movement) лекцияһы менән киң билдәлек ала.
Бункер Рой Barefoot College тәжрибәһен пропагандалай һәм донъя буйлап, Рәсәй ҙә һанал, оҡшаш проектарға инвестицияларҙы йәлеп итеүҙә ярҙам итәң.

# Бункер Рой
## Наградалары и премиялары

Бункер Рой күп наградалар һәм премиялар лауреаты, шулар араһында:
* 1985 — Джамналал Баджадж премияһы (ингл. Jamnalal Bajaj Award).
* 2003 — Тирә-яҡты һаҡлау өсөн Изге Андрей премияһы (ингл. ]St Andrews Prize for the Environment).
* 2003 — Социаль эшҡыуарлыҡ өлкәһендә Шваба Фондының премияһы (ингл. Schwab Foundation for Social Entrepreneurship).
* 2009 — Роберт Хилл премияһы (ингл. Robert Hill Award).

# Бункер Рой
## Шәхси тормошо

1970 йылда Аруна (ингл. Aruna Roy, тыуғанда Джаяарам — ингл. Jayaram; 26 июня 1946 йылдың года) исемле ҡатынға өйләнә.
Уҡығанда Рабиндранат Тагорға өҫтөнлөк бирә.
Уның баҡсаһындағы сыйырсыҡтарҙың йырлағанын, Джоан Баэз һәм Раджастандың традицион йырҙарын тыңларға ярата.
Уның Facebook, Twitter һәм башҡа социаль селтәрҙәрендә аккаунттары юҡ.
Ул кәнфит, туңдырма һәм бөтә татлы нәмәне ярата.